Kim Il-sung

Kim Il-sung, pravim imenom Kim Sŏng-ju (Song Đu; 15. april 1912 – 8. juli 1994), bio je vrhovni vođa Sjeverne Koreje od njenog nastanka 1948., do svoje smrti 1994. kada ga je naslijedio sin Kim Jong-il. Bio je premijer od 1948. do 1972, te predsjednik Sjeverne Koreje od 1972. godine do svoje smrti. Također je bio generalni sekretar Radničke partije Koreje. Tokom njegove vladavine Korejom i upravljanja Radničkom partijom zamijenio je marksističko-lenjinističku ideologiju svojom vlastitom – Juche, te je razvio jak kult ličnosti. U službenim obraćanjima vlasti Sjeverne Koreje koriste naziv "Veliki vođa", dok je u Ustavu upisano da je Kim Il-sung "vječni predsjednik" države. Dan rođenja i smrti Il-sunga su državni praznici u Sjevernoj Koreji.

Rani život
Kim je rođen kao Kim Song Ju, sin oca Kim Hyong Jika i majke Kang Pan Suk. Kim je imao dva mlađa brata,  i Kim Yong Ju. Kim Chul Ju je poginuo boreći se protiv japanske okupacije, a Kim Yong Ju je bio uključen u sjevernokorejsku vladu i smatran nasljednikom svog brata prije nego što je pao u nemilost.

Kimova porodica, dio Jeonju Kim klana, navodno potječe iz Jeonju, Sjeverna Jeolla provincija. Godine 1860. njegov pradjed, Kim Ung-u, naselio se u četvrti Mangyongdae u Pjongjangu. Navodno je Kim rođen u malom selu Mangyungbong (tada zvanom Namni) blizu Pjongjanga 15. aprila 1912. godine.

Također pogledajte
Kim Jong-il

Reference

Vanjski linkovi

Kategorija:Rođeni 1912.
Kategorija:Umrli 1994.
Kategorija:Sjevernokorejski političari
Kategorija:Vrhovne vođe Sjeverne Koreje
Kategorija:Nosioci Ordena Karla Marxa
Kategorija:Biografije, Chilgol